CELEX: C2006/131/24
Language: fi
Date: 2006-06-03 00:00:00
Title: Asia C-210/04: Yhteisöjen tuomioistuimen tuomio (toinen jaosto)  23.3.2006  (Corte suprema di cassazionen esittämä ennakkoratkaisupyyntö) — Ministero dell'Economia e delle Finanze, Agenzia delle Entrate v. FCE Bank plc (Kuudes arvonlisäverodirektiivi — 2 ja 9 artikla — Kiinteä toimipaikka — Verotuksellisesti ulkomailla asuva yhtiö — Oikeussuhde — Kustannusten jakoa koskeva sopimus — OECD:n mallisopimus kaksinkertaisen verotuksen välttämiseksi — Verovelvollisen käsite — Vastikkeellinen palvelujen suoritus — Hallintokäytäntö)

3.6.2006   
            
            
               FI
            
            
               Euroopan unionin virallinen lehti
            
            
               C 131/14
            
         Yhteisöjen tuomioistuimen tuomio (toinen jaosto) 23.3.2006 (Corte suprema di cassazionen esittämä ennakkoratkaisupyyntö) — Ministero dell'Economia e delle Finanze, Agenzia delle Entrate v. FCE Bank plc
   (Asia C-210/04) (1)
   
   (Kuudes arvonlisäverodirektiivi - 2 ja 9 artikla - Kiinteä toimipaikka - Verotuksellisesti ulkomailla asuva yhtiö - Oikeussuhde - Kustannusten jakoa koskeva sopimus - OECD:n mallisopimus kaksinkertaisen verotuksen välttämiseksi - Verovelvollisen käsite - Vastikkeellinen palvelujen suoritus - Hallintokäytäntö)
   (2006/C 131/24)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte suprema di cassazione
   Pääasian asianosaiset
   
      Kantaja: Ministero dell'Economia e delle Finanze, Agenzia delle Entrate
   
      Vastaaja: FCE Bank plc
   Oikeudenkäynnin kohde
   Ennakkoratkaisupyyntö — Corte Suprema di Cassazione — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) 2 artiklan 1 kohdan ja 9 artiklan 1 kohdan tulkinta — Yhtiön, jolla on kotipaikka toisessa maassa, sivutoimipaikka, joka on tuotannollinen yksikkö — Mahdollisuus katsoa, että sivutoimipaikka on itsenäinen subjekti, ja soveltaa kaksinkertaisen verotuksen välttämiseksi laaditun OECD:n mallisopimuksen ”arms length” -periaatetta
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY 2 artiklan 1 kohtaa ja 9 artiklan 1 kohtaa on tulkittava siten, että kiinteää toimipaikkaa, joka ei ole eri jäsenvaltioon sijoittautuneesta yhtiöstä, johon tämä kiinteä toimipaikka kuuluu, erillinen oikeushenkilö ja jolle kyseinen yhtiö suorittaa palveluja, ei ole pidettävä verovelvollisena sen vuoksi, että siltä on veloitettu mainituista palveluista aiheutuneita kuluja.
   
      (1)  EUVL C 190, 24.7.2004.